[bookmark: H1_חוק_עזר_למועצה_המקומית_אלפי_מנשה_העמד]חוק עזר למועצה המקומית אלפי מנשה (העמדת רכב וחנייתו), התשנ"א-1990

בתוקף סמכותה לפי סעיפים 68 ו-88 לתקנון המועצות המקומיות (יהודה והשומרון), תשמ"א-1981, מתקינה המועצה המקומית אלפי מנשה חוק עזר זה:

[bookmark: H2_הגדרות]הגדרות
1. 	בחוק עזר זה -
"אוטובוס" - כמשמעות "אוטובוס ציבורי" בצו בדבר חוק התעבורה (סדרי תנועה) (יהודה והשומרון) (מס' 399), התש"ל-1970 (להלן - "תחיקת הבטחון"), לרבות כל רכב מנועי המיועד להסעת 12 נוסעים או יותר, נוסף על הנהג ושצויין ברשיון הרכב באוטובוס;
"אזור" - לרבות רחוב או קטע מרחוב, מדרכה או חלק ממדרכה;
"הודעת התעבורה" - הודעת התעבורה (קביעת תמרורים);
"מדרכה", "מונית", "תמרור" - כמשמעותם בתחיקת הבטחון;
"מחזיק" - אדם המחזיק למעשה במקום או בחלק ממנו כבעל או בכל אופן אחר;
"מפקד המשטרה" - לרבות אדם שמפקד המשטרה העביר אליו את סמכויותיו לפי חוק עזר זה, כולן או מקצתן;
"מפקח על התעבורה" - כהגדרתו בתחיקת הבטחון, לרבות אדם שמפקח על התעבורה העביר אליו את סמכויותיו לפי חוק עזר זה, כולן או מקצתן;
"מקום חניה" - מקום שהותרה בו חנייה לרכב לפי סעיף 2;
"טרקטור" - רכב מנועי המיועד לפי מבנהו לגרירה או לגרירה ולביצוע עבודות ושצויין ברשיון הרכב כטרקטור, לרבות מכונה ניידת;
"סדרן" - אדם שראש המועצה מינהו בכתב לסדרן לענין חוק עזר זה;
"המועצה" - המועצה המקומית אלפי מנשה;
"פקח" - אדם שראש המועצה מינהו בכתב לפקח לענין חוק עזר זה;
"ראש המועצה" - לרבות אדם שראש המועצה העביר אליו את סמכויותיו לפי חוק עזר זה, כולן או מקצתן;
"רחוב" - דרך, כמשמעותה בתחיקת הבטחון והנמצאת בתחום המועצה, לרבות חלק מרחוב;
"רכב", "רכב פרטי", "רכב ציבורי" - כמשמעותו בתחיקת הבטחון, למעט אופניים.

[bookmark: H2_סמכות_להסדיר_חניית_רכב]סמכות להסדיר חניית רכב
2. 	ראש המועצה רשאי, לאחר התייעצות עם מפקד המשטרה, להסדיר את העמדתו של רכב או סוג מסויים של רכב, וכן לקבוע אזור כמקום חנייה שבו מותרת החנייה לרכב מסוים או לסוג של רכב בלבד, לקבוע את הימים, השעות והתקופות שבהם מותרת החנייה, ואת מספר כלי הרכב שמותר להחנות בעת ובעונה אחת באותו המקום.

3. 	(א)	ראש המועצה רשאי לקבוע אזור כמקום חניה מוסדר ולהסדיר את החניה בו על ידי סדרן או באמצעות כרטיסי חניה. מחיר כרטיס חניה ייקבע ע"י המועצה.
(ב)	סודרה החניה על ידי סדרן, חייב אדם המעמיד רכב במקום החניה לציית להוראות הסדרן בכל ענין הקשור בחניה ולענין תשלום אגרת הסדר חניה, כאמור בתוספת הראשונה.
(ג)	נקבע מקום חניה מוסדר, רשאי ראש המועצה לסמנו בתמרור בהתאם להודעת התעבורה.
(ד)	סודרה החניה באמצעות כרטיסי חניה, חייב אדם המעמיד רכב במקום חנייה מוסדר - 
1)	להעמידו בתוך אחד מהשטחים הפנויים, המסומנים בקווי צבע או באופן אחר - אם ישנם שטחים מסומנים;
2)	להצמיד, מיד עם העמדת הרכב, כרטיס חניה בר-תוקף, שהמועצה הדפיסה והנפיקה והנמכר לציבור לחלון הדלת הקדמית של הרכב, בצד הפנימי הקרוב למדרכה, כאשר בכרטיס החניה מסומנים, על ידי תלישה, ביום[endnoteRef:1] בחודש, היום בשבוע ושעת החניה; [1:  כך נכתב במקור.] 

כרטיס החניה יוצמד כך, שאדם העומד מחוץ לרכב יוכל להבחין בתלישת שעת החניה, היום בחודש והיום בשבוע המסומנים לתלישה על גבי כרטיס החניה;
3)	לציית ולמלא אחר כל ההוראות המפורטות על גבי כרטיס החניה, או על גבי הכריכה הצמודה לאוגדן של כרטיסי החניה ועל גבי תמרור המוצב ומסומן בשטח המיועד לחניה, בכל הנוגע למקום החניה, דמני[endnoteRef:2] החניה המותרים,  משך החניה, השימוש בכרטיס החניה ותלישה או נקיבת חלקים ממנו, וכל ענין אחר הנוגע להסדרת החניה. [2:  כך נכתב במקור.] 

4)	לציית להוראות הפקח - אם ישנו במקום - בכל הנוגע להעמדת הרכב וחנייתו.
(ה)	הותקנו במקום חניה שלטים, סימנים וכיוצא באלה, חייב אדם המעמיד רכב באותו מקום, להעמידו בתוך אחד מהשטחים המסומנים לשם כך בהתאם להוראות השלטים, הסימנים כיוצא באלה.

4. 	(א)	לא ינהל אדם ולא ירשה לאחר לנהל מקום חניה פרטי, אלא לפי רשיון מאת המועצה ובהתאם לתנאי הרשיון.
(ב)	הרוצה ברשיון, יגיש בקשה למועצה והיא רשאית לתיתו, לבטלו או להתלותו, וכן לקבוע בו תנאים, להוסיף עליהם, לגרוע מהם, לשנותם או לבטלם, וכן להתנות מתן הרשיון בקביעת מחירים מרביים לחניה או לקביעת סידורי חניה, הכל לפי שיקול דעתו.
 (ג)	תוקף הרישיון יהיה לתקופה שלא תעלה על שנה אחת מיום נתינתו.
(ד)	משהוחלט לתת רישיון, ישלם המבקש למועצה לפני קבלתו אגרה לשנה המחושבת - 
1)	לגבי שטחו של מקום חניה פתוח - 100 שקלים חדשים לחצי דונם או לחלק ממנו;
2)	לגבי שטחו של כל מקום חניה אחר - 200 שקלים חדשים לחצי דונם או לחלק ממנו;
(ה)	המועצה רשאית לפטור מבקש רשיון מתשלום האגרה, כולה או מקצתה.

5. 	(א)	לא יעמיד אדם ולא יחנה, ולא ירשה לאחר להעמיד או לחנות רכב ברחוב, במקום שהחניה נאסרה בידי ראש המועצה לפי סעיף 2, והאיסור סומן בתמרור מתאים, אלא לזמן הדרוש להעלאת נוסעים או להורדתם, או לטעינה או לפריקה מיידית ובלתי פוסקת.
(ב)	לא יעמיד אדם ולא יחנה, ולא ירשה לאחר להעמיד או להחנות ברחוב במקום שהחנייה בו נאסרה בתמרור מתאים.
(ג)	לא יעמיד אדם ולא יחנה, ולא ירשה לאחר להעמיד או להחנות רכב במקום חנייה אלא אם כן: - 
1)	הרכב שייך לסוגים שחנייתם שם הותרה בידי ראש המועצה;
2)	החנייה היא בתוך אחד השטחים המסומנים בקווי צבע או באופן אחר - אם יש שטחים מסומנים כאמור;
3)	החנייה היא בזמן ולמשך התקופה שבהם הותרה החניה במקום;
4)	כשאין מקום החנייה תפוס על ידי רכב במספר שנקבע כמותר לחנייה בעת ובעונה אחת.

6. 	(א)	רכב העומד או חונה במקום שהעמדתו אסורה על פי חיקוק או בנסיבות שיש בהם כדי הפרת סדרי תנועה או מטעמי בטיחות או שלדעת הפקח דרושה הרחקתו לשם הסדרת תנועה או לבטיחותה או לבטיחות הציבור, רשאי פקח להורות למי שהרכב ברשותו באותה שעה להרחיקו או לגררו.
(ב)	לא מילא מי שהרכב ברשותו אותה שעה אחרי הוראת פקח כאמור או שאינו נמצא במקום, רשאי פקח, בין בעצמו ובין על ידי גורר מורשה, להרחיק את הרכב, לגררו, להחסנו או לנעול את גלגליו או חלק מהם בנעלי חסימה המונעות את תנועת הרכב.
(ג)	בעל הרכב הרשום חייב לשלם את האגרות או התשלומים כפי שנקבעו בתוספת הראשונה בעד הרחקת הרכב, גרירתו, החסנתו או שחרור מנעילתו זולת אם הוכיח שהרכב נלקח ממנו בלי ידיעתו ובלי הסכמתו.
(ד)	רכב שננעל כאמור,  ישוחרר מנעילתו לא יאוחר מתום 48 שעות, לאחר שבעל הרכב ביקש את שחרורו ושילם את האגרות או התשלומים החלים עליו, ואולם, אם לאחר 24 השעות הראשונות מתחיל יום מנוחה, יום פגרה או יום שבתון על פי חיקוק (להלן  - "יום המנוחה") - ישוחרר לאחר יום המנוחה.
(ה)	ראש המועצה רשאי, מטעמים של בטחון או סילוק מפגע, להורות על שחרורו של רכב מנעילתו גם אם לא נתקיימו התנאים שנקבעו לפי סעיף זה.

7. 	לא יעמיד אדם ולא ירשה לאחר להעמיד ברחוב רכב שנתקלקל קלקול המונע המשכת הנסיעה, אלא בסמוך, כלל[endnoteRef:3] האפשר לשפה הימנית של צד הרחוב המיועד לתנועת רכב ואלא לשם תיקונים הכרחיים להמשכת הנסיעה שיש לעשותם בו במקום או עד שיועבר הרכב למקום תיקונו, ובלבד שהרכב יתוקן או יועבר בתוך 24 שעות. [3:  כך נכתב במקור.] 

8. 	(א)	לא יעמיד אדם, ולא ירשה להעמיד אוטובוס ברחוב אלא במקום שנקבע כתחנת אוטובוסים והמסומן בתמרור של[endnoteRef:4] כפי שנקבע בהודעת התחבורה, הנושא עליו את מספרו של קו האוטובוס או ההודעה שהתחנה מיועדת להורות[endnoteRef:5] נוסעים או להסעת תיירים או מטיילים. או במקום אחר שנקבע בחניון לאוטובוסים. [4:  כך נכתב במקור.]  [5:  כך נכתב במקור.] 

(ב)	לא יעמיד אדם ולא ירשה לאחר להעמיד, אוטובוס במקום כאמור בסעיף קטן (א) לזמן העולה על הזמן הדרוש כדי להוריד או להעלות נוסעים. הוראה זו אינה חלה לגבי תחנה סופית או תחנת ויסות.
(ג)	לא יחנה אדם ולא ירשה לאחר להחנות אוטובוס בתחנה סופית לזמן העולה על הזמן הנקוב בתמרור או כל עוד היא תפוסה על ידי אוטובוסים במספר הנקוב בתמרור.

9. 		לא יעמיד אדם ולא ירשה להעמיד טרקטור ורכב כבד מעל 3 טון ברחוב או בחניה פרטית אלא במקום שנקבע לכך.

10. 	ראש המועצה יציין מקום חנייה וכל כן איסור, הגבלה או הסדר שנקבעו לפי סעיף 2, על ידי תמרור מתאים.

11. 	(א)	ראש המועצה רשאי לציין על גבי תמרור, או בלוח שייקבע בסמוך לו, את מספרי הרישום וסימני הרישום של הרכב שמותר להחנותו במקום חנייה.
(ב)	ציין ראש המועצה פרטי רכב כאמור בסעיף קטן (א), לא יעמיד אדם ולא יחנה, ולא ירשה לאחר להעמיד או להחנות באותו מקום חנייה רכב שמספר הרישום וסימן הרישום אינם מצויינים כאמור.

12. 	(א)	נעברה עבירה ברכב, רואים את בעל הרכב או את מחזיקו כאילו הוא נהג את הרכב אותה שעה, זולת אם הוכיח מי נהג ברכב או שהרכב נלקח ממנו בלי ידיעתו ובלי הסכמתו.
(ב)	בחבר בני אדם רואים כבעל הרכב לענין סעיף קטן (א) גם מנהל פעיל או שותף או עובד מינהלי בכיר האחראים לאותו רכב.

13. 	(א)	נקבע אזור כמקום חניה מוסדר, יהיו רשאים מי שגרים באותו אזור, להחנות את רכבם במקום שנקבע כמקום חניה מוסדר ברחוב מגוריהם, מבלי להשתמש בכרטיסי חניה.
(ב)	חניה כאמור בסעיף קטן (א) מותרת רק לרכב הנושא תווית שאישר ראש המועצה ואשר עליה צויין מספר הרכב, מען המגורים של בעל הרכב או של המשתמש הקבוע ברכב והקטע המותר לחניה מבלי להשתמש בכרטיסי חניה (להלן - תוית חניה).
(ג)	מי שמתגורר באזור שנקבע כמקום חניה מוסדר, רשאי לקבל תווית חניה לאחר שהגיש לראש המועצה בקשה בנוסח שבתוספת השלישית ולאחר שהציג רשיון רכב ותעודת זהות, או כל מסמך אחר שיידרש, להוכחת בעלותו על הרכב או שימושו הקבוע ברכב שברשותו ומען מגוריו.
(ד)	מי שקיבל תוית חניה, אינו רשאי להעבירה לאחר, וזכות השימוש בה תפקע בהתקיים  אחת מאלה:
1)	העברת תווית החניה לאחר;
2)	מכירת הרכב;
3)	הפסקת השימוש הקבוע ברכב;
4)	העתקת מקום המגורים;
(ה)	העביר בעל רכב שבידו תווית חניה את הבעלות ברכב, או הפסיק את השימוש הקבוע ברכב או העתיק מקום מגוריו, חייב הוא להודיע על כך לראש המועצה תוך 7 ימים מיום העברת הבעלות ברכב, הפסקת השימוש ברכב או העתקת מקום מגוריו, ויופסק השימוש בתווית החנייה.
(ו)	תוית החניה תודבק על השימשה הקדמית של הרכב, בצד ימין בפינה העליונה.
(ז)	מבלי לגרוע מהוראות כל דין אחר, מהווים מסירת פרטים כוזבים בעת הגשת הבקשה כאמור בסעיף קטן (ג) ושימוש בתוית החניה שלא בהתאם לאמור בסעיפים קטנים (ד) עד (ו), עבירה על חוק עזר זה.
(ח)	תוקף תוית החניה יהיה עד 31 דצמבר של השנה השניה שלאחר שנת נתינתה.
(ט)	בעד תוית חניה תשולם אגרה בסך 20 שקלים חדשים.

14. 	(א)	פקח רשאי בכל עת להיכנס לכל מקום חניה, מקום חניה מוסדר או מקום חניה פרטי, כדי לברר אם קויימו הוראות חוק עזר זה.
(ב)	לא יפריע אדם לפקח ולא ימנע אותו מלהשתמש בסמכויותיו לפי סעיף קטן (א).

15. 	העובר על הוראה מהוראות חוק עזר זה, דינו - קנס 900 משקלים חדשים, ובעבירה נמשכת, קנס נוסף של 36 שקלים חדשים בעד כל יום שבו נמשכת העבירה לאחר מתן הודעה עליה בכתב מאת ראש המועצה או לאחר הרשעתו.

16. 	תחילת תוקף חוק העזר ביום חתימתו.

